آلمان باش وزیری آنگلا مرکل, تلفن آرقه لی, بلاروس توغریسیده روسیه جمهوررئیسی ولادیمیر پوتین بیلن صحبت قیلدی.
حکومت سوزچیسی ستیفن سیبرت تامانیدن بیریلگن یازمه بیاناتده, تلفنی اوچره شوو جریانیده, ایککی رهبر نینگ بلاروس ده 9 آگست ده بولیب اوتگن جمهوررئیسلیک سیلاو لری آرتیدن باشله گن وضعیت توغریسیده بحث ایتگن لیگی بیلدیریلدی.
سیبرت, مرکل نینگ, بحران نینگ برطرف ایتیلیشی اوچون بلاروس حکومتی نینگ تینچلیک سیور ناراضی چیلیک نمایش لری اوتکزیاتگن کیشی لر گه قرشی زورانلیک قیلمس لیگی, اوشلنگن سیاستچی لر نی زودلیک بیلن قویب یوباریشی و اوپوزسیون و جمعیت بیلن ملی دیالوگ باشله تیشی کیره ک ایکن لیگی نی بیلدیرگن لیگی نی معلوم قیلدی.
کرملین تامانیدن بیریلگن بیاناتده ایسه, روس تامانی نینگ, بلاروس نینگ ایچکی ایش لری گه تشقری دن اره لشیش نینگ توغری بولمیدیگن لیگی و اوشبو وضعیت نینگ بحران نینگ ینه ده اوج آلیشی گه سبب بوله دیگن لیگی نی بیلدیرگن لیگی ایسله تیلدی.
اوتگن هفته ده بولیب اوتگن سیلاو لر نتیجه سیده الکساندر لوکاشینکو نینگ قیته باشدن جمهوررئیس ایتیب سیلنگن لیگی نینگ اعلان ایتیلیشی آرتیدن اولکه ده ناراضی چیلیک نمایش لری باشله گن ایدی.
اوپوزسیون سیلاولر ده قلابلیک بولگن لیگی نی بیلدیریب, سیلاو لرنینگ قیته باشدن بولیب اوتیشی نی طلب ایتگن ایدی.
بلاروس سیلاو کمیسیونی, لوکاشینکو نینگ 80,1  فایز و رقیبی سویتلانا تیخانوفسکایا نینگ ایسه 10,12 فایز رای آلگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
